Hvis du kolliderer, er det viktig at du
sikrer deg informasjon om motparten, inkludert navn, adresse, telefonnummer og forsikringsselskap.
skaffer kontaktinformasjon fra eventuelle vitner
tar bilder av ulykkesstedet som viser bilenes posisjoner og eventuelle spor etter bilene
Skriv en felles skademelding
Vi anbefaler også at du og motparten skriver en felles skademelding som beskriver ulykken i detalj. Dere vil bli bedt om å tegne en skisse av det som har skjedd. Hvis dere er uenige, må dette føres på den felles skademeldingen.
Hvis motparten ikke ønsker å skrive en felles skademelding, har hen plikt til å oppgi personalia og registreringsnummer.
Bilder, felles skademelding og annen dokumentasjon lastes opp når du melder skaden til oss. Du kan også gjøre det senere ved å logge inn og gå til skadesaken.